Na temelju članka 23. stavka 2. al.13. Statuta i članka 18. - 21. Pravilnika o radu Javne ustanove za upravljanje prirodnim vrijednostima Grada Zagreba, ravnateljica Javne ustanove Priroda Grada Zagreba, Maksimirski perivoj 1, Zagreb, raspisuje

**J A V N I N A T J E Č A J**

za radno mjesto:

1. **Višeg stručnog suradnika/ce – edukator/ica** – **1 izvršitelj/ica**, na neodređeno uz probni rad 3 (tri) mjeseca.

**Opći uvjeti** za zasnivanje radnog odnosa za radno mjesto višeg stručnog suradnika/ce - edukator/ice su: punoljetnost, hrvatsko državljanstvo i zdravstvena sposobnost za obavljanje poslova radnog mjesta na koje se osoba prima. Zdravstvenu sposobnost izabrani kandidat dokazuje prije potpisivanja ugovora o radu.

Kandidati pored općih uvjeta moraju zadovoljavati i posebne uvjete:

- završen preddiplomski i diplomski sveučilišni studij ili integrirani preddiplomski i diplomski sveučilišni studij iz prirodnih, biotehničkih ili interdisciplinarnih znanosti ili visoka stručna sprema iz tog područja koju je kandidat stekao sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (NN br. 123/03, 198/03, 105/04, 174/04, 2/07, 46/07, 45/09, 63/11, 94/13, 139/13, 101/14, 60/15 i 131/17),

- radno iskustvo od 1 (jedne) godine na odgovarajućim poslovima;

- poznavanje rada na računalu (MS Office);

- znanje jednog stranog jezika.

**Za radno mjesto provesti će se testiranje. Obavijesti o testiranju nalaze se na web stranici Ustanove.**

Zainteresirani kandidati uz vlastoručno potpisanu prijavu, trebaju priložiti:

1. Vlastoručno potpisani životopis,
2. Presliku dokaza o državljanstvu,
3. Presliku dokaza o stečenoj stručnoj spremi,
4. Dokaz o radnom stažu u struci (elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje)
5. Uvjerenje nadležnog suda da se protiv kandidata ne vodi kazneni postupak (ne starije od 90 dana na dan podnošenja prijave)

Na natječaj se pod ravnopravnim uvjetima imaju pravo prijaviti oba spola.

Kandidati koji ostvaruju pravo prednosti pri zapošljavanju na temelju posebnog zakona, u prijavi su dužni pozvati se na to pravo te dostaviti dokaze o priznavanju posebnog statusa, te dokaz o načinu prestanka radnog odnosa kod prethodnog poslodavca.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21), članku 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 48. Zakona o civilnim stradalnicima iz Domovinskog rata (Narodne novine, broj 84/21) te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17, 98/19, 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (Narodne novine, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos.

Da bi kandidat ostvario pravo prednosti pri zapošljavanju, osoba iz članka 48. stavaka 1. – 2. Zakona o civilnim stradalnicima iz Domovinskog rata (Narodne novine, broj 84/21) koji u trenutku podnošenja prijave ispunjava uvjete za ostvarivanje toga prava dužni su uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13, 152/14, 39/18, 32/20), uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokaz o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

S kandidatima koji su podnijeli potpunu i pravodobnu prijavu, Povjerenstvo za odabir će provesti testiranje i održati razgovor u svrhu odabira kandidata.

Kandidati koji ispunjavaju sve propisane uvjete iz javnog natječaja i čije su prijave potpune i pravovremene, pristupiti će pismenom testiranju provjere znanja od strane Javne ustanove Priroda Grada Zagreba. Konačni izbor kandidata obavlja se temeljem rezultata testiranja i razgovora (intervjua).

Izvori za pripremu kandidata za pismeno testiranje su:

- Zakon o zaštiti prirode

- Web stranica Ustanove

Popis kandidata koji ispunjavaju uvjete iz natječaja zajedno s vremenom i mjestom održavanja razgovora objavit će se na web stranicama Javne ustanove Priroda Grada Zagreba, www.park-maksimir.hr. Kandidati će o mjestu i vremenu biti testiranja biti obaviješteni pet dana prije testiranja putem web stranice www.park-maksimir.hr.

**Ako kandidat ne pristupi prethodnom testiranju provjere znanja i/ili razgovoru (intervjuu), smatra se da je povukao prijavu na javni natječaj.**

Kandidat koji bude izabran dužan je prije stupanja u radni odnos pružiti na uvid i provjeru izvornike dokumenata o ispunjavanju uvjeta koji će mu nakon toga biti vraćeni.

Osobni podaci zainteresiranih kandidata dostupni iz prijave, kao i osobni podaci dostupni iz priloga uz prijavu na natječaj, prikupljaju se i obrađuju isključivo za potrebe provedbe javnog natječaja. Prijavom na natječaj zainteresirani kandidati su izričito suglasni da se osobni podaci mogu prikupljati, koristiti i dalje obrađivati u svrhu provođenja natječaja sukladno važećim propisima.

Urednom prijavom smatra se prijava koja sadrži sve podatke i priloge navedene u javnom natječaju. Nepotpune i nepravodobne prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj. Prijave s prilozima podnose se u roku od 10 dana od objave natječaja, isključivo preporučenom pošiljkom na adresu: Javna ustanova Priroda Grada Zagreba, Maksimirski perivoj 1, 10000 Zagreb, s obveznom naznakom „Prijava na natječaj za – Viši stručni suradnik/ca - edukator/ica - NE OTVARAJ“.

O rezultatima natječaja kandidati će biti obaviješteni u roku od 45 dana od dana isteka roka za podnošenje prijava. Ustanova ima pravo bez navođenja razloga poništiti natječaj.

Ime, prezime te struka odabranog kandidata objavit će se na internetskim stranicama Javne ustanove priroda Grada Zagreba. Informacije o korištenju osobnih podataka nalaze se na mrežnoj stranici Javne ustanove Priroda Grada Zagreba: https://park-maksimir.hr/o-nama/#osobnipodaci

**Javna ustanova za upravljanje prirodnim vrijednostima Grada Zagreb**